
ΦΙΛΟΚΤΗΤΗΣ

του Σοφοκλή

στο Σπίτι της Κύπρου

Tην Τετάρτη 15 Οκτωβρίου 2014 πραγματοποιήθηκε στο Σπίτι της Κύπρου, η προβολή της οπτικογράφησης της παράστασης ΦΙΛΟΚΤΗΤΗΣ του Σοφοκλή. Μια παραγωγή της Εταιρείας Θεατρικής Ανάπτυξης Λεμεσού (ΕΘΑΛ) για το 18ο Διεθνές Φεστιβάλ Αρχαίου Ελληνικού Δράματος του Κυπριακού Κέντρου Διεθνούς Ινστιτούτου Θεάτρου (ΚΚΔΙΘ). Στην παράσταση πρωταγωνίστησαν οι Ευτύχιος Πουλλαΐδης, Κώστας Καζάκας, Κωνσταντίνος Γαβριήλ, Αλέξανδρος Παρίσης και 12μελής Χορός.

Η Μορφωτικός Σύμβουλος κ. Μαρία Παναγίδου καλωσόρισε τους παρευρισκομένους, παρουσίασε τους συντελεστές της παράστασης και στη συνέχεια έδωσε τον λόγο στον Πρόεδρο Δ.Σ. του ΚΚΔΙΘ κ. Γιώργο Νεοφύτου.

Ο κ. Νεοφύτου στον σύντομο χαιρετισμό του αναφέρθηκε στη δεκαοχτάχρονη πορεία του Φεστιβάλ το οποίο καθιερώθηκε ως ανεξάρτητος πολιτιστικός θεσμός στα πολιτιστικά δρώμενα της Κύπρου με διεθνή ταυτότητα, και φιλοξένησε παραστάσεις από θεατρικά σχήματα ανά τον κόσμο. Παραστάσεις που κατάφερε να παρουσιάσει το Φεστιβάλ, προβάλλουν την πολυδιάστατη ιδιαιτερότητα του αρχαίου δράματος.

Στην εκδήλωση παρέστησαν ο μεταφραστής Γιώργος Μπλάνας και ο σκηνοθέτης Μηνάς Τίγκιλης ο οποίος έκανε μια σύντομη αναφορά στην παράσταση Φιλοκτήτης και όλους όσοι εργάστηκαν για την πραγματοποίησή της.

Η εκδήλωση πραγματοποιήθηκε με την ευγενική χορηγία της ΕΥΑΜΠΕΛΟΣ ΓΗ.

